“การบินไทย” ต้อนรับผู้ถือหุ้นเยี่ยมชมกิจการ สร้างความรู้-ความเข้าใจการดำเนินธุรกิจ
"การบินไทย" ต้อนรับผู้ถือหุ้นเยี่ยมชมกิจการ เพิ่มความรู้-ความเข้าใจการดำเนินธุรกิจ
3 ต.ค. 2562

นายสุเมธ ดำรงชัยธรรม กรรมการผู้อำนวยการใหญ่ บริษัท การบินไทย จำกัด (มหาชน) หรือ THAI ให้การต้อนรับคณะผู้ถือหุ้น ในโครงการผู้ถือหุ้นเยี่ยมชมการดำเนินกิจการบริษัทฯ เพื่อให้ผู้ถือหุ้นได้รับทราบข้อมูลการดำเนินธุรกิจของบริษัทฯ
โดยผู้ถือหุ้นได้เยี่ยมชมกิจการฝ่ายครัวการบิน ซึ่งมีทั้งบริการอาหารภาคพื้น บริการอาหารให้การบินไทย และสายการบินลูกค้า โดยมีนางวรางคณา ลือโรจน์วงศ์ กรรมการผู้จัดการฝ่ายครัวการบิน บริษัท การบินไทยฯ ให้การต้อนรับ และเยี่ยมชมโรงซ่อมเครื่องบินของฝ่ายช่างที่มีขนาดใหญ่และทันสมัยที่สุดแห่งหนึ่งในโลก โดยมีนายเจริญ ใช้คล่องกิจ รองผู้อำนวยการศูนย์ควบคุมการซ่อมบำรุงอากาศยาน บริษัท การบินไทยฯ ให้การต้อนรับ
ทั้งนี้ การบินไทยได้จัดโครงการผู้ถือหุ้นเยี่ยมชมการดำเนินกิจการบริษัทฯ อย่างสม่ำเสมอ ซึ่งเป็นไปตามนโยบายของตลาดหลักทรัพย์ เพื่อสร้างความรู้ ความเข้าใจที่ถูกต้องในกิจการและธุรกิจต่างๆ ของบริษัทที่จดทะเบียนในตลาดหลักทรัพย์

